b'\n_START_ARTICLE_\nPotres na Idrijskem 1511\n_START_PARAGRAPH_\nPotres na Idrijskem leta 1511 je doslej najmo\xc4\x8dnej\xc5\xa1i potres, ki je prizadel obmo\xc4\x8dje dana\xc5\xa1nje Slovenije. Epicenter potresa (26. marca 1511 ob 14.00) je bil na podro\xc4\x8dju \xc4\x8cedad-Humin-Idrija, toda potresni sunki so prizadeli tudi \xc5\xa0vico, Hrva\xc5\xa1ko, Mad\xc5\xbearsko, \xc4\x8ce\xc5\xa1ko in Slova\xc5\xa1ko._NEWLINE_Najhuje je bila v Sloveniji prizadeta Idrija, ki je bila skoraj popolnoma poru\xc5\xa1ena. Potres je zru\xc5\xa1il hrib med Idrijo in Spodnjo Idrijo, plaz je zasul re\xc4\x8dni tok in reka je poplavila Idrijo. V \xc5\xa0kofji Loki je bil skoraj popolnoma poru\xc5\xa1en \xc5\xa1kofjelo\xc5\xa1ki grad, v Ljubljani Kri\xc5\xbeanke, ..._NEWLINE_Glede na lestico MSK je potres dosegel X. stopnjo z magnitudo 7,90. Med potresom je umrlo med 12.000 do 15.000 ljudi.'